### Beslutningstema

Der træffes beslutning om godkendelse af ansøgning om ny 4-årig økonomisk aftale med de sønderjyske kommuner fra 2023.

### Sagsfremstilling

URS ansøger om en udvidet økonomisk ramme på i alt 2.850.000 kr. fra 2023 mod en samlet ramme i 2022 på 2.028.895 kr.

* Den ekstra ramme på 820.000 kr. søges finansieret ned 75 % fra de fire sønderjyske kommuner og 25 % fra virksomheder og fonde.
* Den ekstra økonomiske ramme søges over 2 år således, at der i 2023 og 2024 forventes et ekstra bidrag fra kommunerne på 310.000 kr. og et ekstra bidrag fra virksomheder på 100.000 kr. hvert år. Jf. tabel nedenfor

En udvidet økonomisk ramme fra kommunerne vil betyde en stigning i bidraget pr. indbygger fra 9 kr. i 2022 til 12 kr. i 2024. Herefter ønskes beløbet reguleret årligt med den kommunale fremskrivningsprocent som den nuværende fire-årige aftale.

![](data:image/png;base64...)

[adresse] andel i 2023 og 2024 udgør henholdsvis 383.743 kr. og 443.297 kr.

I driftsbudget 2023 og frem er der afsat 350.600 kr. til medfinansiering af URS. Det vil sige, at der mangler finansiering i 2023 på [adresse] kr. og i 2024 og frem på 92.700 kr.

Beklageligvis er ansøgningen fra URS ikke blevet behandlet i forbindelse med budgetforhandlingerne til budget 2023.

### Kommunaldirektøren indstiller,

at ny 4-årig økonomisk aftale fra 2023 godkendes,

at der søges en tillægsbevilling på [adresse] kr. i 2023 til medfinansiering af URS,

at tillægsbevillingen på [adresse] kr. søges finansieret af kassebeholdningen,

at 92.700 kr. for 2024 og frem medtages som en teknisk korrektion til budget 2024, og

at indstillingen videresendes til Kommunalbestyrelsen.

Beslutning fra Økonomiudvalget, 15. december 2022, pkt. 9:

Indstillingen anbefales.

### Beslutning

Indstillingen godkendt.